אליזבת רוהם

אליזבת רוהם (בגרמנית: Elisabeth Röhm; נולדה ב-28 באפריל 1973) היא שחקנית קולנוע וטלוויזיה אמריקאית, אשר ידועה בעיקר בשל גילום דמותה של העוזרת לתובע המחוזי, סרינה סות׳רלין בסדרת הדרמה הפופולרית "חוק וסדר".

ביוגרפיה
רוהם נולדה בעיר דיסלדורף שבמערב-גרמניה, בתם של ליסה לוורד, תסריטאית שהשתתפה בעבר בכתיבת אופרת הסבון "אור מנחה", ואברהארד רוהם, שותף בחברת עורכי דין המתמחה בדיני תאגידים. אימה היא אמריקאית ואילו אביה הוא גרמני. סבה מצד אמה היה מהגר איטלקי.

היא עברה עם משפחתה לניו יורק עוד בטרם מלאה לה שנה, וגדלה בעיירה בדפורד שבמחוז וסטצ'סטר. רוהם מחזיקה באזרחות כפולה - גרמנית ואמריקנית. הוריה התגרשו ב-1982, כאשר הייתה בת 9. ב-1991 סיימה רוהם את לימודיה בתיכון פרטי בטנסי, ולאחר מכן המשיכה ללימודים גבוהים בשרה לורנס קולג' שבניו יורק, שם השלימה תואר ראשון בכתיבה ובהיסטוריה של אירופה, והחלה לעשות את צעדיה הראשונים במשחק.

 קריירה 
ב-1997 קיבלה רוהם את תפקידה המשמעותי הראשון: גילום דמותה של דורותי הייז באופרת הסבון "לחיות את החיים". כן גילמה במשך 15 פרקים את דמותה של החוקרת קייט לוקלי בסדרת הפנטזיה הטלוויזיונית "אנג'ל".

בשנת 2001 לוהקה רוהם לתפקיד ראשי בסדרת הדרמה הטלוויזיונית "חוק וסדר". רוהם גילמה את סרינה סאות'רלין, עוזרת לתובע המחוזי, אותה גילמה עד שנת 2005.

ב-2002 נבחרה לרשימת 100 הנשים הלוהטות ביותר של המגזין האמריקני "מקסים".

בשנת 2005 גילמה את דמותה של הסוכנת ג'נט מק'קארן בקומדיה הקולנועית "איזו מין שוטרת 2".

בשנת 2013 גילמה את רעייתו של ג'רמי רנר בסרטו של דייוויד או. ראסל; "חלום אמריקאי" שזכה לעשרה מועמדויות בטקס פרסי האוסקר. בשנת 2014 שיחקה בדרמה המשטרתית "Stalker" של רשת CBS, בתפקיד של אמנדה טיילור, סוכנת ביחידה להערכת איום, ואם בנו של ג'ק. הסדרה ירדה לאחר עונה אחת.

בשנת 2015 שיחקה שוב בסרטו של דייוויד או. ראסל, "ג'וי", בתפקיד פגי המבוגרת; השחקנית מדיסון וולף גילמה את פגי הצעירה. בשנת 2016 שיחקה בסרט הדרמה "Love Is All You Need?" לצידה של בריאנה אביגן.

בשנת 2017 שיחקה בסרט "בלשי אל. איי" לצד ברוס ויליס, במותחן הפשע "Trafficked", בסרט האימה "שבע משאלות" בכיכובה של ג'ואי קינג, בסרט "The Tribes of Palos Verdes" ובסדרת הטלוויזיה הקומית של נטפליקס "צ'יפ" בכיכובו של ויל ארנט.

בשנת 2018 גילמה את ברוק מייסון בחידוש לסדרת הטלוויזיה "מגנום, בלש פרטי" ברשת CBS.

בשנת 2019 כיכבה במותחן הפשע "Blood on Her Name" וכן השתתפה בסרט הדרמה "פצצה" מאת התסריטאי זוכה פרס האוסקר צ'ארלס רנדולף.

בשנת 2021 שיחקה בדמתה של ננסי רות'וולדר בסרט הדרמה המקורי של נטפליקס, "הזרזיר" בכיכובה של מליסה מקארתי. בהמשך השנה שיחקה בסרט מקורי של ערוץ לייפטיים "Girl in the Basement".

 חייה האישיים 
בשנת 2000 רוהם הייתה מאורסת לבמאי הבריטי אוסטין סמית'רד. בשנת 2005 החלה רוהם מערכת יחסים עם היזם רון אנתוני ווסטר. לרוהם ולווסטר יש בת שנולדה באפריל 2008; השניים התחתנו באוקטובר 2008. הם התגרשו באוקטובר 2014.

בינואר 2019, רוהם הודיעה על אירוסיה לשופט ג'ונתן ט. קולבי. במרץ 2020, הסוכן של רוהם חשף שהיא וקולבי כבר לא ביחד.

באוקטובר 2021, רוהם נישאה למפיק הקולנוע פיטר גלאצר. הם מחלקים את מגוריהם בין ניו יורק ולוס אנג'לס.

לרוהם היה בלוג באתר האישי שלה, שבו כתבה לעיתים קרובות על חייה עם בתה וארוסה דאז. ב-6 בינואר 2011, מגזין פיפל הוסיפו את הבלוג שלה למדור "אמהות ותינוקות" באתר האינטרנט שלהם.

 פילמוגרפיה 
 קולנוע 
+שנהסרטתפקידהערות2005איזו מין שוטרת 2הסוכנת ג'נט מק'ארן2007Ghost Imageג'ניפר2008The Kreutzer SonataאביגילSan Sabaליי2009The Whole Truthאנג'לה מאסטרסCrimes of the Pastג'וספין ספארו2011חטיפהלורנה פרייס2012טרנזיטרובין2013שוטר פצוע (אנ')אלכסנדרה קלהאןAftermathרבקה פיוריניChlorineקתריןחלום אמריקאידולי פוליטו2014Mega Shark Versus Mecha SharkרוזיFinding Happinessג'ולייט פאלמר2015ג'ויפגי מנגנו2016Everlastingאמא של ג'סיLove Is All You Need?רייצ'לPolarisכריסטין2017בלשי אל. איי.אן פיליפסשבע משאלותג'ואנה שאנוןScales: Mermaids are RealטיפאניTraffickedרייצ'לThe Tribes of Palos Verdesקריסטן2018Con Manליסה מונקוSanitatumד"ר קלואי סורנסון2019Sgt. Will GardnerקימיBlood on Her Nameדני וילסוןפצצהמרתה מקאלום (אנ')2020When We Kill the CreatorsגיילBallbusterליז ג'ונסון2021הזרזירננסי רות'וולדרThe Runnerמירנדה אלברסNotorious Nickסטייסי ניוואלTBAStarbrightזלדה

 טלוויזיה 
+שנהסדרהתפקידהערות1998אי האשליותסינדיפרק: "We're Not Worthy"1999The '60sאמנדה סטוןמיני-סדרהTurksמרלהפרק: "Live, Love, Lose and Learn"Eureka Streetמקסמיני-סדרה1999 - 2001אנג'לקייט לוקלי15 פרקים2000 - 2001Bullאליסון ג'פרסתפקיד ראשי; 20 פרקים2001 - 2005חוק וסדרסרינה סות׳רלין85 פרקים2005FBI: Negotiatorלורה מרטיןסרט טלוויזיה של Lifetime2006Amber's Storyדונה וויטסוןסרט טלוויזיה של Lifetime2007Masters of Science Fictionלוטננט גרנג'רפרק: "The Awakening"Big Shotsאלכס מייסון3 פרקים2008, 2013המנטליסטד"ר סופי מילר2 פרקים200990210ביטצי אפשטייןפרק: "To New Beginnings!"Desperate Escapeברוק האריססרט טלוויזיה2009 - 2010גיבוריםלורין גילמור8 פרקים2011A Christmas Kissפרסיליה האלסרט טלוויזיה של Ion Television2012CSI: מיאמיג'יל פריספרק: "Terminal Velocity"Lake Placid: The Final Chapterשריף תרזה גיוביסרט טלוויזיה של Syfy2012 - 2013רשימת הלקוחותטיילור ברהלטר14 פרקים2013In the Darkאליסרט טלוויזיה2014A Christmas Kiss IIמיס האלסרט טלוויזיההיפה והחיהדונה לנדון4 פרקיםForget and Forgiveהבלשית אן ווקרסרט טלוויזיה של CTVA Christmas Kiss IIפרסיליה האלסרט טלוויזיה של Ion Television2014 - 2015Stalker אמנדה טיילור11 פרקים2015Reluctant Nannyלואיזה ליסרט טלוויזיה2016Seducedקרולייןסרט טלוויזיה של Lifetime
AKA; Missed ConnectionsRevenge Pornאיליין האריססרט טלוויזיה של Lifetime
AKA; My Daughter's Disgraceהספינה האחרונהאליסון שואו13 פרקים2016 - 2017הוואי חמש-אפסד"ר מדיסון גריי3 פרקים2017צ'יפאלכס5 פרקיםNCISמיי דוסוןפרק: "Beastmaster"2017 - 2019ג'יין הבתולהאיילין6 פרקים2018 - 2019The Oathאריה פרייס13 פרקים2018מגנום, בלש פרטיברוק מייסוןפרק: "Sudden Death"2019Family Picturesמגיסרט טלוויזיה של LifetimeTalesמיס סינקליירפרק: "My Life"2020Sleeping with Dangerגרייס טאנרסרט טלוויזיה של Lifetime2021Girl in the Basementאחותסרט טלוויזיה של LifetimeSwitched Before Birthבמאית
סרט טלוויזיה של Lifetime

קישורים חיצוניים

 אליזבת רוהם באתר tv.com

הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא איטלקי
קטגוריה:בוגרות שרה לורנס קולג'
קטגוריה:בוגרי שרה לורנס קולג'
קטגוריה:מהגרות מגרמניה לארצות הברית
קטגוריה:אמריקאיות שנולדו ב-1973
קטגוריה:אמריקאים שנולדו ב-1973